Saarte mängud

Saaremaa Saarte mängudel

Saaremaa on osalenud Saarte mängudel alates 1991. aasta Ahvenamaa mängudest. Saaremaa on ainus IGA (International Island Games Association) liige Eestist, Baltikumist ja Ida-Euroopast.
Saaremaa Saarte Mängude Assotsiatsioon (SSMA) on 1999. aasta 3. novembril loodud mittetulundusühing, mille eesmärgiks on organiseerida Saare maakonna osalemist Rahvusvahelise Saarte Mängude Assotsiatsiooni (IGA) üritustel ja erinevates rahvusvahelistes projektides. Põhieesmärgiks on organiseerida Saaremaa delegatsiooni osalemine iga 2 aasta tagant toimuvatel Saarte Mängudel.
Tuntud saarlastest on sportlasena mängudel osalenud Kalle Laanet, Jürgen Ligi, Hans Teiv, Urmas Treiel, Andres Lauk, Margus Nurja, Mihkel Aksalu, Peeter Pihel, Hendrik Karlson, Janek Meet, Viktor Alonen, Kaie Kand, Indrek Tustit, Madis Kallas, Indrek Kajupank, Veiko Lember, Andris Õunpuu, Keith Pupart, Kaarel Kruusmägi, Indrek Rannamaa, Janis Vahter, Timo Eichfuss jpt.
Delegatsiooni koosseisus on osalenud Jüri Saar, Toomas Kasemaa, Jaanus Tamkivi, Tõnu Seil, Jaan Lember, Raivo Kallas, Mati Mäetalu jpt.

Saarte mängud Ahvenamaal 1991

Saarlased (37 sportlast) osalesid 5 alal: jalgrattasõidus, kergejõustikus, lauatennises, võrkpallis ja vibuspordis.
Võideti 18 medalit: 8 kulda, 7 hõbedat ja 3 pronksi.

Saarte mängud Mani saarel 1993

Saarlased (37 sportlast) osalesid 10 alal: jalgpallis, jalgrattasõidus, kergejõustikus, korvpallis, lauatennises, purjelauasõidus, purjetamises, tennises, ujumises ja võrkpallis.
Võideti 13 medalit: 3 kulda, 5 hõbedat ja 5 pronksi.

Saarte Mängud Gibraltaril 1995

Saarlased (31 sportlast) osalesid 5 alal: jalgrattasõidus, kergejõustikus, purjetamises, vibuspordis ja võrkpallis. 
Võideti 21 medalit: 8 kulda, 10 hõbedat ja 3 pronksi.

Saarte mängud Jerseyl 1997

Saarlased (47 sportlast) osalesid 5 alal: jalgrattasõidus, kergejõustikus, laskmises, vibuspordis ja võrkpallis.
Võideti 23 medalit: 8 kulda, 7 hõbedat ja 8 pronksi.

Saarte mängud Gotlandil 1999

Saarlased (82 sportlast) osalesid 11 alal: jalgpallis, jalgrattasõidus, kergejõustikus, korvpallis, lauatennises, purjetamises, laskmises, ujumises, vibuspordis, golfis ja võrkpallis.
Võideti 20 medalit: 4 kulda, 6 hõbedat ja 10 pronksi.

Saarte mängud Mani saarel 2001

Saarlased osalesid 10 alal: jalgpallis, jalgrattasõidus, kergejõustikus, korvpalli, lauatennises, purjelauasõidus, purjetamises, tennises, ujumises ja võrkpallis. 
Võideti 19 medalit: 5 kulda, 7 hõbedat ja 7 pronksi.

Saarte mängud Guernseyl 2003

Saarlased osalesid 10 alal: jalgpallis, jalgrattasõidus, kergejõustikus, korvpallis, lauatennises, purjelauasõidus, purjetamises, tennises, ujumises ja võrkpallis.
Võideti 20 medalit: 4 kulda, 7 hõbedat ja 9 pronksi. Kulla võitis Anu Vares kettaheites, Kaire Paat kolmikhüppes, Siisike Laide odaviskes ja meeste võrkpallikoondis.

Saarte mängud Shetlandil 2005

Saarlased osalesid 4 alal: jalgrattasõidus, jalgpallis, kergejõustikus ja võrkpallis.
Võideti 7 medalit: 3 kulda, 3 hõbedat ja 1 pronks. Kulla võitis Anu Vares kettaheites, Katrin Kuusk 5000 m jooksus ning meeste võrkpallikoondis.

Saarte mängud Rhodosel 2007

Saarlased (118 sportlast) osalesid 12 alal: golfis, jalgpallis, jalgrattasõidus, judos, kergejõustikus, korvpallis, laskmises, lauatennises, purjetamises, tennises, ujumises ja võrkpallis.
Võideti 21 medalit: 7 kulda, 6 hõbedat ja 8 pronksi. Kulla võitis Indrek Rannamaa maanteeratta grupisõidus, maanteeratta grupisõidu meeskond, Genro Paas kuulitõukes, Sander Suurhans odaviskes, Kaarel Kruusmägi purjetamises ning naiste ja meeste võrkpallikoondis.

Saarte mängud Ahvenamaal 2009

Saarlased (122 sportlast) osalesid 11 alal: golfis, jalgpallis, judos, kergejõustikus, korvpallis, laskmises, lauatennises, purjetamises, tennises, ujumises ja võrkpallis.
Võideti 25 medalit: 6 kulda, 9 hõbedat ja 10 pronksi. Kulla võitis Karli Kontkar judos, Madis Kallas kaugushüppes, Genro Paas kuulitõukes, Sander Suurhans odaviskes, Kaarel Kruusmägi purjetamises ja meeste võrkpallikoondis.

Saarte mängud Wighti saarel 2011

Saarlased (129 sportlast) osalesid 10 alal: golfis, jalgpallis, jalgrattasõidus, kergejõustikus, korvpallis, laskmises, lauatennises, purjetamises, tennises ja võrkpallis.
Võideti 16 medalit: 4 kulda, 5 hõbedat ja 7 pronksi. Kulla võitis Mihkel Räim maanteeratta grupisõidus, Sander Suurhans odaviskes ning meeste ja naiste võrkpallikoondis.